Den sidste mongolske khan var [[Ligdan Khan]] i begyndelsen af det 17. århundrede. Han kom i konflikt med [[manchuer]]ne om delingen af byttet fra plyndringen af kinesiske byer og stødte de fleste mongolske stammer fra sig i den forbindelse. Han døde i 1634 på vej til Tibet i et forsøg på dels at undgå manchuerne, dels at få ram på Gule Hat-sekten under buddhismen. Et par år senere havde de fleste stammer i det [[Indre Mongoliet]] underkastet sig manchuerne, som grundlagde [[Qing-dynastiet]]. [[Khalkhaer]]ne underkastede sig også Qing-styret i 1691, hvorved hele vore dages Mongoliet kom under kinesisk overherredømme. Efter flere krige blev [[dzungarer]]ne (vestmongolerne eller oiraterne) i realiteten udslettet ved Qing-hærens erobringstogter i 1757–58.<ref name=allworth />
Politik Historie